'Hy was nuuskierig,' sê ma ná vermiste tiener terugkeer | Maroela Media
"Hy sê hy was nuuskierig oor die wêreld daarbuite en wou self sien of dit so erg is."
Só vertel 'n verligte Charlene Stander na haar tienerseun, Martin Stander (16), Sondagoggend teruggekeer het huis toe. Dié tienerseun van Brakpan, Gauteng, het Dinsdagoggend van die huis weggeloop en was sedertdien gesoek.
Maroela Media het vroeër berig Stander se ouers het hom Maandag oor sy swak rapport aangespreek en sy selfoon afgevat. Hy het 'n paar uur later by sy kamervenster uitgesluip en oor die muur gespring.
Volgens sy ma, Charlene Stander, het Martin Sondag vroegoggend teruggekeer huis toe en hy is ongedeerd.
"Ons is so dankbaar hy is veilig."
Volgens Stander was Martin nie té ver van die huis af nie.
"Al wat ons weet, is dat hy van Dinsdag tot Vrydag in Brakpan rondgegaan het. Hy het Vrydag met 'n Uber na die Brakpan-winkelsentrum gereis om 'n selfoon te koop. Hy het dieselfde dag na Boksburg gereis en is die aand beroof."
Volgens Stander sê Martin hy het weggeloop om die buitewêreld te verken waaroor sy ouers hom nog altyd gewaarsku het.
"Ons het op die gevare in die wêreld daarbuite gehamer. Dit is vir ons belangrik dat hy verstaan dat dit nie net reënboë en groen weivelde daarbuite is nie, maar dat dit moeilik en onveilig is.
"Ouers moet ook begin oplet waarna kinders op die internet kyk, watter speletjies hulle aanlyn speel en na watter musiek hulle luister. Dit het 'n groot invloed op hul denkwyses.
"Ons as ouers raak selfvoldaan en glo dat die onskuldige en veilige manier waarop ons hulle grootmaak, hulle veilig sal hou; ek is 'n bewys dat dit nie waar is nie. My seun het 'n gelukkige en bevoorregte lewe. Hy gaan saam met ons kerk toe en steeds het hy besluit om weg te loop."
Stander het almal wat gehelp het om na Martin te soek, bedank.
Drie gesoek ná rooftog by Menlyn-winkelsentrum
Dankbaar hy is veilig terug, maar hy moet nog steeds n gestraf word vir wat hy gedoen het.
Van nuuskierigheid kan jy dalk jou lewe verloor seun.
Enige rede sou teen dié tyd gewerk het… Hierdie een is na oordenke dalk die beste een gegewe dat die tiener eendag 'n groot ontdekkingsreisiger sal wil word (sou sy verduidelik skipbreuk lei) in 'n wilde wêreld waar home sweet home hopelik altyd daar sal wees.
Bly jys ok. Beskou dit as n lewens les.
Laat dit nou vir hom 'n les wees. Dankie tog hy het niks oorgekom nie. Hy het lig daarvan afgekom. Dit sal hom waardeuring gee vir sy ouers en alles wat hulle vir hom doen en beteken. Die Here Jesus het hom sekerlik bewaar en beskerm.